เฉลิมเกียรติ แถลงผล ปส.จับนักค้ายาตัวเอ้ ยึดของกลางเฉียด 400 ล.
รอง ผบ.ตร. พล.ต.อ.เฉลิมเกียรติ ศรีวรขาน แถลงผลการจับกุมเอเย่นต์ยาเสพติดรายสำคัญ รวมผู้ต้องหา 14 คน พร้อมยึดของกลางและทรัพย์สินรวมมูลค่ากว่า 395 ล้านบาท หลังตำรวจ ปส.ขยายผลการจับกุมผู้ค้ารายย่อย ย้ำระดมกวาดล้างยาเสพติดเข้ม ยึดทรัพย์ทุกกรณี,เมื่อเวลา 10.00 น. วันที่ 26 ม.ค. 60 ที่กองบัญชาการตำรวจปราบปรามยาเสพติด (บช.ปส.) ผู้สื่อข่าวรายงานว่า ยาบ้าจำนวน 1,477,600 เม็ด ไอซ์ 31 กิโลกรัม โคเคน ฝิ่น และจักรยานยนต์ 4 คัน เป็นของกลางที่ตำรวจปราบปรามยาเสพติดตรวจยึดได้ ในช่วงวันที่ 21-25 มกราคมที่ผ่านมา หลังได้รับเบาะแสจากสายลับว่าจะมีการส่งมอบยาเสพติดจากขบวนการค้ายาทั้ง 7 คดี สามารถจับกุมผู้ต้องหาได้ทั้งสิ้น 14 คน ซึ่งขณะนี้ผู้ต้องหาอยู่ระหว่างการสอบสวน และบางส่วนฝากขังเรียบร้อยแล้ว ยึดของกลางรวมและทรัพย์สินของผู้ต้องหารวมมูลค่ากว่า 395 ล้านบาท โดยมีการจับกุมขบวนการผู้ค้ารายสำคัญ 3 คดี คือ นายวรพจน์ นวมน้อย พ่อค้ายาเสพติดรายใหญ่ ถูกตำรวจปราบปรามยาเสพติดควบคุมตัวได้เมื่อวันที่ 22 มกราคมที่ผ่านมา หลังตำรวจขยายผลจากการสอบปากคำนายสุทัศน์ เทียนทอง นางชญานันท์ เทียนทอง สองสามีภรรยาผู้ค้ายารายย่อยที่สามารถควบคุมตัวได้ก่อนหน้านั้น และเฝ้าติดตามดูพฤติกรรมการส่งมอบยาเอเย่นต์รายนี้ กับผู้ค้ารายย่อยคนอื่น จนสามารถควบคุมตัวนายวรพจน์ ได้ที่หน้าคลังสินค้าแห่งหนึ่ง ย่านบางบัวทอง จังหวัดนนทบุรี พร้อมกับผู้ค้ารายย่อย 5 คน รวมของกลางยาบ้ากว่า 795,600 เม็ด ยาไอซ์ 14 กิโลกรัม,ส่วนนายอานนท์ ไกรสุธา ถูกตำรวจปราบปรามยาเสพติดจับกุมตัวได้ที่อาคารแห่งหนึ่งเมื่อวานที่ผ่านมา หลังได้รับเบาะแสว่า นายอานนท์ จะลักลอบนำยาเสพติดมาพักไว้ในพื้นที่ย่านรัชดา โดยใช้รถยนต์ยี่ห้อบีเอ็มดับเบิลยู ซึ่งผู้ต้องหาให้การรับสารภาพว่าจะขนยาเสพติดมาซุกซ่อนในห้องพัก ชั้น5 เพื่อรอส่งมอบให้กับผู้เสพ และผู้ค้ารายย่อยอีกครั้ง เบื้องต้น เจ้าหน้าที่แจ้งข้อหาร่วมกันมียาเสพติดให้โทษประเภท 1 ไว้ในครอบครองเพื่อจำหน่ายโดยผิดกฎหมาย,ส่วนอีกหนึ่งคดี ตำรวจได้รับแจ้งข้อมูลจากหน่วยงานความมั่นคงประเทศบราซิล ว่าจะมีผู้โดยสารชาวรัสเซียที่เดินทางมาจากเมืองเซาเปาโล ประเทศบราซิล ลักลอบขนยาโคคาอีนมาส่งมอบให้กับเครือข่ายในประเทศไทย เจ้าหน้าที่จึงได้เฝ้าสังเกตการณ์ จนสามารถแสดงตัวเข้าจับกุมตัวนางสาวยูเลีย มาคูโชวา โดยจากการตรวจค้นสัมภาระต่างๆ ด้วยเครื่องเอกซเรย์ ไม่พบสิ่งของผิดกฎหมาย จึงได้เอกซเรย์ร่างกายพบมีวัตถุแปลกปลอมต้องสงสัยในช่องท้องจำนวนมาก จึงให้ยากระตุ้นให้ผู้ต้องหาขับถ่าย พบของกลางยาโคเคอีน 57 ก้อน รวม 650 กรัม ซึ่งผู้ต้องหาให้การรับสารภาพทุกข้อกล่าวหา เจ้าหน้าที่จึงแจ้งข้อหา นำยาเสพติดประเภท 2 เข้ามาในราชอาณาจักรโดยไม่ได้รับอนุญาต และมียาเสพติดประเภท 2 ไว้ในครอบครองเกินกว่าปริมาณที่กฎหมายกำหนดเพื่อจำหน่ายโดยไม่ได้รับอนุญาต,พล.ต.อ.เฉลิมเกียรติ ศรีวรขาน รองผู้บัญชาการตำรวจแห่งชาติ ระบุว่า เจ้าหน้าที่ได้มีการสืบสวนระดมกวาดล้างจับกุมผู้ต้องหาคดียาเสพติด ตามนโยบายของรัฐบาลในการปราบปรามสิ่งผิดกฎหมายเพื่อความสุขของประชาชน ซึ่งหน่วยงานความมั่นคงของไทยจะกวาดล้างขบวนการยาเสพติดอย่างเข้มงวด รวมทั้งจะติดตามยึดทรัพย์สินของผู้ต้องหาทั้งหมด ไม่ว่าจะเป็นผู้ต้องหาจะเป็นชาติใด.
รอง ผบ.ตร. พล.ต.อ.เฉลิมเกียรติ ศรีวรขาน แถลงผลการจับกุมเอเย่นต์ยาเสพติดรายสำคัญ รวมผู้ต้องหา 14 คน พร้อมยึดของกลางและทรัพย์สินรวมมูลค่ากว่า 395ล้านบาท หลังตำรวจ ปส.ขยายผลการจับกุมผู้ค้ารายย่อย ย้ำระดมกวาดล้างยาเสพติดเข้ม
ไซซะนะ,จับยาเสพติด,ตำรวจ ปส.,แถลงจับยา,เอเย่นต์ยาเสพติด